Poroshenkoga suiqasdda ayblangan Nadejda Savchenko qamoqdan ozod qilindi

Oliy Rada deputati, Ukraina qahramoni Nadejda Savchenko qamoqdan ozod qilindi. Bu haqda Meduza xabar bermoqda.

Kiyev viloyatining Brovarsk shahar sudi Savchenkoning hibs muddati tugagani sababli shunday qaror qabul qildi. U bilan sherigi Vladimir Ruban ham ozod qilindi.
Savchenko va Ruban 2018-yil mart oyidan beri qamoqda saqlanayotgan edi. Prokuraturaga ko‘ra, ular Ukraina parlamentida terakt va prezident Pyotr Poroshenkoga suiqasd uyushtirishga tayyorgarlik ko‘rgan.